אלונה איב

שמאל|ממוזער|180px|אלונה איב ויחזקאל לזרוב, "ברקיע החמישי"
שמאל|ממוזער|180px|אלונה איב וישראל דמידוב בהצגה "״דון ז'ואן״, תיאטרון גשר
שמאל|ממוזער|180px|אלונה איב ואורי יניב בהצגה ״דון ז'ואן״אלונה איב (נודעת גם בשם אלנה איב, ברוסית: Алёна Ив; נולדה ב-30 בנובמבר 1979) היא שחקנית ובמאית ישראלית. זוכת פרס אופיר לשחקנית הראשית הטובה ביותר לשנת 2020 על תפקידה בסרט "אסיה".

ביוגרפיה
נולדה בשם אליונה אובסייניק (Алёна Овсянник) בסנקט פטרבורג שבברית המועצות דאז, להוריה לודמילה ואלכסנדר, סטודנטים באוניברסיטה הטכנולוגית. עם סיום לימודים הוריה עברו לעיר טיחווין, שם נולדו לה עוד שתי אחיות. בילדותה למדה בבית ספר למוזיקה, ניגנה בפסנתר והייתה בנבחרת הילדים העירונית בהחלקה על הקרח.
בראשית שנות התשעים, עם נפילת ברית המועצות, עברה המשפחה לבלארוס, משם הגיעו הוריה במקור ושם הם מתגוררים עד היום.

בשנת 1994, בגיל 14, עלתה לישראל במסגרת פרויקט נעל"ה.
את העלייה התחילה בקיבוץ משמר העמק, שם למדה עברית בשנה הראשונה,
ואז עברה לתיכון למדעים ומוזיקה על"ה בהרצליה. למדה במגמות פיזיקה ומחשבים והמשיכה לנגן בפסנתר. בין חבריה לכיתה הייתה השחקנית אנה סטפן. הן עלו לישראל ביחד באותו מטוס והיו שותפות לחיים וללימודים בקיבוץ ובתיכון בהרצליה.

ב-1998 התקבלה איב ללימודים גבוהים בפקולטה למתמטיקה שבטכניון. במהלך הלימודים למדה גם גרמנית, והייתה חברה בנבחרת האתלטיקה הקלה. במהלך לימודיה לתואר הראשון החלה להתעניין בתחומי הקולנוע והתיאטרון והרבתה לקרוא בנושא. בסופו של דבר נשרה מהלימודים לפני שסיימה את התואר, ועברה להתגורר בירושלים.

קריירה
בשנת 2004 החלה ללמוד בימוי קולנוע וטלוויזיה במכללת הדסה בירושלים. בתקופת הלימודים הפיקה וביימה סרטים קצרים, בהם Color Correction (2005), עליו זכתה בפרס על בימוי קולנוע מטעם קרן שרת אמריקה ישראל; הסרט השתתף בפסטיבל לסרטי וידאו Platforma '06 באתונה. במסגרת לימודי קולנוע השתתפה בשיעורי משחק בהנחייתה של יוספה אבן-שושן, אשר מאוד עודדה אותה להתמקד במשחק מקצועי, וליהקה אותה לתפקיד ראשי בסרט הקצר "ג'וניור" של יוסי אסנפי (2006). הסרט היה מועמד לפרס הסרט הקצר הטוב ביותר בפסטיבל חיפה ובפסטיבל הקולנוע ירושלים.

עם תום לימודי קולנוע עברה איב לתל אביב, והצטרפה לצוות אימפרו – הסטודיו למשחק מול מצלמה של אבי מלכה. בסטודיו עבדה כעוזרת במאי ומפיקה בפועל בסרטים העלילתיים שצולמו בבית ספר, לצד אנשי מקצוע מתחום הבימוי לתיאטרון ולקולנוע: אילן מוסקוביץ', מיטקו בוזקוב ועוד. בנוסף למדה משחק מול מצלמה בסדנאות ערב.

בשנת 2008 איב הצטרפה לצוות פעלולני הקולנוע "Stunt Academy" בניהולו של דמיטרי אוסמולובסקי. במסגרת הפרויקט השתתפה בפרסומות וסרטי קולנוע וטלוויזיה רבים, בין היתר: סרטו של דני לרנר "קירות" (2009), הסדרה התקופתית The Promise של ערוץ 4 הבריטי שצולמה בארץ, שם שיחקה פלמ"חניקית (2010); בסדרות הפעולה "הבורר" (2013) ו"אחת אפס אפס"; הייתה כפילתה של קלייר דאנס בדרמת הטלוויזיה "הומלנד" של רשת פוקס בפרקים שצולמו בארץ (2011) ועוד. בשנת 2014 עזבה את התחום.

ב-2010–2011 עבדה בתיאטרון גשר כעוזרת במאי, בין היתר לצד יבגני אריה בהצגה "סונאטת קרויצר".

משנת 2013 עבדה עם איגור ברזין בתיאטרון מלנקי בתחום הפקות וידאו בתיאטרון.

בנוסף ביימה והפיקה סרטים קצרים, קליפים מוזיקליים ועוד.

 משחק בקולנוע ובטלוויזיה 
בשנת 2010 שיחקה בתפקיד ראשי בסדרת הדרמה "בלו נטלי" ששודרה בערוץ Yes Drama HD. על תפקיד זה הייתה מועמדת פעמיים לפרס שחקנית השנה בטלוויזיה הישראלית - 2011 ו-2013.

בשנים 2011–2012 שיחקה בהצגה המבוססת על המחזה "דון ז'ואן", בבימוי של אלכסנדר מורפוב בתיאטרון גשר, שם גילמה את דמותה של דונה אנה.

לאחר מכן לקחה חלק בתפקידים שונים במשחק לקולנוע ולטלוויזיה. בין התפקידים הבולטים:
 בשנת 2012 שיחקה בתפקיד ראשי בסרטה של דינה צבי-ריקליס "ברקיע החמישי", על פי ספרה של רחל איתן.
 בשנת 2016 לקחה חלק ב"גיבורה" - פרויקט שיזמו אצרו וניהלו אומנותית מיכל ויניק ומיה דרייפוס, במאיות, תסריטאיות, יוצרות ומרצות בחוג לקולנוע באוניברסיטת תל אביב. הסרט הוקרן בפסטיבל סרטי הסטודנטים הבינלאומי של אוניברסיטת תל אביב.

הצטלמה בפרסומות וקליפים ובפרויקטים שונים של אמני צילום סטילס.

ב-2020 היא כיכבה בסרט הדרמה דובר העברית ורוסית של הבמאית רותי פרי-בר "אסיה", לצדה של שירה האס. השתיים זכו בפרסי אופיר לשחקנית הראשית ושחקנית המשנה הטובות ביותר.

 חיים אישיים 
מתגוררת בתל אביב עם בן זוגה, הצלם נמרוד גולן. להם שני ילדים.

פילמוגרפיה

משחק בקולנוע

 שנה סרט  במאי/ת  חברת הפקה  תפקיד2020 אסיה רותי פרי-בר גם סרטים אסיה2016גיבורהיסמין שרייר-עוזרייוצרות ומנהלות אמנותיות: מיה דרייפוס ומיכל ויניקמרינה 2013 סיפור המתחיל בתמונה מולי לנדסמן שדות הפקות חנה רובינא 2013 גולדברג ואייזנברג אורן כרמי שינטו הפקות והייטס פילמס אמא צעירה 2012 ברקיע החמישי דינה צבי-ריקליס יפעת פרסטלניק, משה אדרי, לאון אדרי פרידה אברבוך

משחק בטלוויזיה

 שנה סדרה  הפקה  תפקיד  מידע נוסף 2015 הצורף HOT, מי.טי.וי. הפקות הניה 2015 התסריטאי קשת, ערוץ 1, דורי מדיה אולגה המג'נונה 2014 רומן בחופשה ערוץ 9 לנה פרק 11 - תפקיד ראשי 2013 בלו נטלי עונה שנייה Yes Drama HD, סומיוקו הפקות יוליה מועמדת לפרס האקדמיה הישראלית לטלוויזיה לשחקנית השנה 2013 2013 חברות ערוץ 10, ניהול פלוס גלינה, אחות טיפת חלב 2013 בית המשאלות הערוץ הראשון, לילה סרטים 2010 בלו נטלי Yes Drama HD, סומיוקו הפקות יוליה מועמדת לפרס האקדמיה הישראלית לטלוויזיה לשחקנית השנה 2011

משחק בסרטים קצרים

 שנה סרט  במאי/ת  תפקיד  מידע נוסף2019הקרוואן האחרוןלב ברודינסקיאוקסנההשתתף בפסטיבל הסרטים הבינלאומי בחיפה, 20192019המדרוןאלכסיי אלבינסקימרינה2016הילדיריב זילברמן שדהתמר 2015 בחורה כמוני מאיה מאירי לנה השתתף בפסטיבל הבינלאומי לסרטי סטודנטים - תחרות בינלאומית 5 2014 סינדרום ירושלים אנסטסיה צבטייבה מירה השתתף בפסטיבל קאן (Short Film Corner 2014) 2006 ג'וניור יוסי אסנפי הבחורה מועמד לסרט הקצר הטוב ביותר - פסטיבל חיפה (2006), פסטיבל ירושלים (2007)

משחק בתיאטרון

 שנה הצגה  תיאטרון  מחזאי  במאי  תפקיד 2012-2011 דון ז'ואן תיאטרון גשר מולייר אלכסנדר מורפוב דונה אנה

דיבוב

 שנה סרט הנפשה  במאית  תפקיד  פרס 2011 יקטרינה הגדולה אנה קונצמן יקטרינה פרס אלי גלפנד לסרט ההנפשה הטוב ביותר, פסטיבל חיפה 2011.
 2011 Best Short Film at the Jewish Motifs Film Festival
 2012 SESIFF Docu/Experimental Award - Seoul Film Festival, South Korea

משחק בקליפים

 שנה שם השיר  זמר  במאי/ת 2010 זה לא הולך לקרות שיר דויטש עומר רייס 2010 Is It Alright מאיה איזקוביץ ג'קי ברמן

דוגמנית בצילום אומנותי

 השנה שם התערוכה  שם הצלם/ת2016David Scouri Portraitsדויד סקורי 2014 תמי עמית 2013 חדר שרון דרעי 2010 הקדושה אנה גרינבנד 2009 אבסינת אנה גרינבנד 2009 שטח אפור תומר קאפ 2008 everything between that is עמית ברלוביץ

פעלולנית בקולנוע ובטלוויזיה

 שנה שם הסרט/סדרה  סוגה  חברת הפקות  במאי 2014 אחת אפס אפס (עונה 2) סדרת משטרה ערוץ 10, אוריאנה גבעולי אמיר מן 2013 להיות איתה סדרה קומית ערוץ 2, קופרמן הפקות עודד רסקין 2013 הבורר עונה 4 דרמה פשע קומית JCS - מוש דנון שי כנות 2011-2012 הומלנד עונות 1–2 דרמת טלוויזיה FOX 21 Michael Cuesta 2010 העיירה פיילוט לסדרה אסף אבירי אסף אבירי 2010 The Promise מיני-סדרה תקופתית למה הפקות וערוץ 4 הבריטי Peter Kosminsky 2009 סרוגים עונה שנייה סדרת דרמה אבוט-ברקאי הפקות לייזי שפירא 2009 קירות סרט פעולה יולי-אוגוסט הפקות דני לרנר

בימוי

בימוי קליפים

 שנה שיר  זמר 2011 שקט מיכאל גוטליב 2009 שבת מיכל רוט

בימוי סרטים קצרים

 שנה שם הסרט  פסטיבלים ופרסים 2014 Aeon City 2013 ליתה 2006 Autumn Story. The Tailor 2005 Color Correction פסטיבל לסרטי וידאו Platforma '06, אתונה. פרס על בימוי ממפעל מלגות קרן שרת אמריקה ישראל

צוות בימוי/הפקה

 שנה הצגה/סרט  סוגה  תיאטרון/חברת הפקות  במאי  תפקיד 2014 ברשת הצגה תיאטרון מלנקי איגור ברזין מפיקה/יועצת וידאו 2014 רדיקל סרט עלילתי באורך מלא אימפרו הפקות עומר רייס עוזרת במאי 2010 סונאטת קרויצר הצגה תיאטרון גשר יבגני אריה עוזרת במאי 2009 השגרירים סרט תיעודי באורך מלא ערוץ 8, אימפרו הפקות טל אגסי מתאמת הפקה 2009 תאילנד סרט קצר צביקה בוקסנשפנר מתאמת פוסט 2009 חומר נפץ סרט עלילתי באורך מלא אימפרו הפקות מיטקו בוזקוב מפיקה בפועל ועוזרת במאי 2008 לאן נעלם משה איבגי סרט עלילתי באורך מלא אימפרו הפקות אבי מלכה עוזרת במאי 2007 קרב מגע פרק בסדרה על אמנויות לחימה ערוץ ההיסטוריה, Jupiter Productions Ltd., USA צוות הפקה 2007 חיים סרט קצר חן גלעד עוזרת במאי 2007 אין עוד מלבדו סרט קצר נמרוד גולן, יפתח שפירא עוזרת במאים 2006 אילוף הגוררת פיילוט ריקי שלח הפקות בע"מ מתאמת הפקה

קישורים חיצוניים

 העמוד של אלונה איב , באתר של פרי כפרי
 אלונה איב, באתר אישים
 אלונה איב, באתר אידיבי

 ראיון וידאו עם אלונה איב, בערוץ Yes ביו טיוב




 הערות שוליים 

קטגוריה:במאיות קולנוע ישראליות
קטגוריה:במאי קולנוע ישראלים
קטגוריה:עולות בשנות ה-1990
קטגוריה:עולים בשנות ה-1990
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:בוגרות המכללה האקדמית הדסה ירושלים
קטגוריה:בוגרי המכללה האקדמית הדסה ירושלים
קטגוריה:ישראליות ילידות ברית המועצות
קטגוריה:ישראלים ילידי ברית המועצות
קטגוריה:זוכות פרס אופיר: השחקנית הטובה
קטגוריה:שחקניות ישראליות
קטגוריה:זוכי פרס אופיר: השחקן הטוב
קטגוריה:פעלולנים יהודים
קטגוריה:ישראליות שנולדו ב-1979
קטגוריה:ישראלים שנולדו ב-1979